ประกาศกรมประมงประกาศกรมประมงเรื่องมาตรฐานด้านสุขอนามัยในเรือประมง และหลักเกณฑ์ในการออกหนังสือรับรองพ.ศ. ๒๕๖๐ อาศัยอำนาจตามความในมาตรา๙๘ แห่งพระราชกำหนดการประมง พ.ศ. ๒๕๕๘ อธิบดีกรมประมงออกประกาศไว้ ดังต่อไปนี้ข้อ๑ ให้ยกเลิกประกาศกรมประมง เรื่องมาตรฐานด้านสุขอนามัยในการดูแลรักษาสัตว์น้ำและการเก็บรักษาสัตว์น้ำในเรือประมงและหลักเกณฑ์ วิธีการ และเงื่อนไขในการตรวจและออกหนังสือรับรองมาตรฐานด้านสุขอนามัยในการดูแลรักษาสัตว์น้ำและการเก็บรักษาสัตว์น้ำในเรือประมง พ.ศ. ๒๕๕๙ ลงวันที่ ๑๖ มีนาคม พ.ศ.๒๕๕๙ข้อ๒ ในประกาศนี้มาตรฐานด้านสุขอนามัยในเรือประมง หมายความว่ามาตรฐานสุขอนามัยในการดูแลและการเก็บรักษาสัตว์น้ำในเรือประมงตามที่กรมประมงกำหนดแนบท้ายประกาศนี้หนังสือรับรอง หมายความว่าหนังสือที่กรมประมงออกให้เพื่อรับรองว่าเรือประมงลำนั้นมีมาตรฐานสุขอนามัยในเรือประมงตามที่กรมประมงกำหนดเรือประมง หมายความว่า เรือประมงพาณิชย์ที่ใช้เครื่องมือประมงในการจับสัตว์น้ำและเก็บรักษาสัตว์น้ำไว้ในเรือ ทั้งนี้ไม่รวมถึงเรือที่ใช้สนับสนุนเรือประมง เช่น เรือปั่นไฟ เรือหูของเรือประมงอวนลากคู่เป็นต้น และให้หมายรวมถึงเรือประมงนอกน่านน้ำด้วยผู้มีอำนาจลงนาม หมายความว่าผู้อำนวยการกองวิจัยและพัฒนาประมงทะเล ประมงจังหวัดผู้อำนวยการศูนย์วิจัยและพัฒนาประมงหรือหัวหน้าสถานีวิจัยและพัฒนาประมงทะเลภายในเขตท้องที่ที่รับผิดชอบผู้ตรวจสอบประเมิน หมายความว่า นักวิชาการประมงหรือเจ้าพนักงานประมงสังกัดกองวิจัยและพัฒนาประมงทะเล สำนักงานประมงจังหวัดศูนย์วิจัยและพัฒนาประมง หรือสถานีวิจัยและพัฒนาประมงทะเลซึ่งผ่านการอบรมทางด้านมาตรฐานสุขอนามัยในเรือประมง แล้วข้อ๓ ผู้ใดจะขอรับหนังสือรับรองให้ยื่นคำขอตามแบบ สร.๑ ท้ายประกาศนี้ พร้อมกับแนบเอกสารหลักฐาน ดังต่อไปนี้๓.๑กรณีเป็นบุคคลธรรมดา(๑)สำเนาบัตรประจำตัวประชาชน(๒)สำเนาทะเบียนบ้าน๓.๒กรณีเป็นนิติบุคคล(๑)สำเนาหนังสือรับรองการจดทะเบียนบริษัทหรือห้างหุ้นส่วนซึ่งมีอายุไม่เกิน ๙๐ วันนับแต่วันที่ออกหนังสือรับรอง(๒)สำเนาบัตรประจำตัวประชาชนและสำเนาทะเบียนบ้านของกรรมการผู้จัดการผู้มีอำนาจลงนามผูกพันบริษัท หรือของหุ้นส่วนผู้จัดการหรือผู้แทนอื่นใดของนิติบุคคลนั้น แล้วแต่กรณี๓.๓กรณีมอบอำนาจให้ผู้อื่นมายื่นคำขอหรือดำเนินการแทนบุคคลธรรมดาหรือนิติบุคคลให้แนบหนังสือมอบอำนาจมาพร้อมกับคำขอและสำเนาบัตรประจำตัวประชาชนของผู้มอบอำนาจและผู้รับมอบอำนาจ๓.๔สำเนาใบทะเบียนเรือไทย และสำเนาใบอนุญาตใช้เรือ๓.๕สำเนาใบอนุญาตทำการประมงพาณิชย์๓.๖กรณีเรือที่ไม่เคยได้รับใบอนุญาตทำการประมงพาณิชย์ ให้ใช้หลักฐานตามข้อ ๓.๑, ๓.๒, ๓.๓, ๓.๔ข้อ๔ ผู้ยื่นคำขอตามประกาศนี้ต้องมีคุณสมบัติดังต่อไปนี้๔.๑ต้องเป็นเจ้าของเรือประมงไทย หรือผู้รับมอบอำนาจ๔.๒ในกรณีผู้ยื่นคำขอเคยถูกเพิกถอนหนังสือรับรองตามข้อ ๑๔จะยื่นคำขอหนังสือรับรองได้อีกเมื่อได้ปรับปรุงแก้ไขให้เป็นไปตามมาตรฐานด้านสุขอนามัยในเรือประมงข้อ๕ สถานที่ในการยื่นคำขอ (สร.๑)/รับหนังสือรับรอง (สร. ๓)๕.๑ในกรณีที่เรือประมงมีท่าเทียบเรือประจำอยู่ในเขตพื้นที่กรุงเทพมหานคร ให้ยื่น สร.๑ และรับสร. ๓ กับพนักงานเจ้าหน้าที่ ณ กองวิจัยและพัฒนาประมงทะเล กรมประมง๕.๒ในกรณีเรือประมงมีท่าเทียบเรือประจำอยู่ท้องที่จังหวัดอื่น ให้ยื่นสร. ๑ และรับ สร.๓ กับพนักงานเจ้าหน้าที่ ณ ศูนย์วิจัยและพัฒนาประมงหรือสถานีวิจัยและพัฒนาประมงทะเล หรือสำนักงานประมงจังหวัดหรือสำนักงานประมงอำเภอในท้องที่ที่เรือประมงนั้นเทียบท่าอยู่ในเขตความรับผิดชอบข้อ๖ เมื่อพนักงานเจ้าหน้าที่ได้รับคำขอแล้ว ให้ตรวจสอบความถูกต้องครบถ้วนของคำขอและเอกสารหลักฐานตามคำขอนั้นและให้ดำเนินการดังนี้๖.๑หากเห็นว่าไม่ถูกต้องครบถ้วน ให้คืนคำขอกับเอกสารหลักฐานและแจ้งให้ผู้ยื่นคำขอทราบเพื่อทำการแก้ไขให้ถูกต้องและยื่นใหม่ต่อไปโดยถือปฏิบัติตามพระราชบัญญัติวิธีปฏิบัติราชการทางปกครอง พ.ศ. ๒๕๓๙๖.๒หากเห็นว่าถูกต้องครบถ้วนแล้วให้เจ้าหน้าที่แจ้งกำหนดวันนัดตรวจเรือให้แก่ผู้ยื่นคำขอทราบและให้แจ้งไปยังผู้ตรวจสอบประเมินเพื่อตรวจประเมินเรือประมงตามแบบประเมินสุขอนามัยในเรือประมง (สร. ๒)ข้อ๗ ให้ผู้ตรวจสอบประเมินเข้าตรวจประเมินเรือประมงให้เป็นไปตามมาตรฐานด้านสุขอนามัยในเรือประมงตามกำหนดวันและเวลานัดหมายที่ได้รับแจ้งตามข้อ ๖.๒ข้อ๘ ให้ผู้ตรวจสอบประเมินแจ้งผู้ยื่นคำขอทราบถึงข้อบกพร่องประการใดของเรือประมงที่ไม่เป็นไปตามมาตรฐานด้านสุขอนามัยในเรือประมงเพื่อทำการแก้ไขหรือปรับปรุง และนัดตรวจใหม่ได้ในเวลาอันสมควรข้อ๙ ให้ผู้ตรวจสอบประเมินสรุปและเสนอผลการตรวจประเมินตามแบบสร.๒ ท้ายประกาศนี้ ต่อผู้มีอำนาจลงนาม ภายใน ๓ วันทำการนับแต่วันตรวจประเมินแล้วเสร็จกรณีผลการประเมินเป็นไปตามมาตรฐานให้ผู้ตรวจสอบประเมินจัดทำหนังสือรับรองตามแบบสร.๓ ท้ายประกาศนี้ เสนอผู้มีอำนาจลงนามเพื่อลงนามหนังสือรับรอง ภายใน ๑ วันทำการ และแจ้งให้ผู้ยื่นคำขอทราบภายใน ๑ วันทำการนับจากวันลงนามกรณีผลการประเมินไม่เป็นไปตามมาตรฐานให้ผู้ตรวจสอบประเมินนำหนังสือแจ้งพร้อมแสดงเหตุผลเสนอและให้ผู้มีอำนาจลงนามในหนังสือนั้น ภายใน ๑ วันทำการ และแจ้งผู้ยื่นคำขอทราบภายใน๑ วันทำการนับจากวันลงนามโดยถือปฏิบัติตามพระราชบัญญัติวิธีปฏิบัติราชการทางปกครอง พ.ศ. ๒๕๓๙หนังสือรับรองที่ออกให้ตามประกาศนี้ให้มีอายุ๒ ปี นับแต่วันออกหนังสือรับรองข้อ๑๐ ให้กรมประมงกำหนดเครื่องหมายหรือสัญลักษณ์ใดเพื่อติดไว้ที่เรือประมงที่ได้รับการรับรองนั้นข้อ๑๑ ผู้รับหนังสือรับรองของเรือประมงลำใดที่หนังสือรับรองใกล้หมดอายุให้ยื่นคำขอรับหนังสือรับรองฉบับใหม่พร้อมแนบสำเนาหนังสือรับรองฉบับเดิมก่อนหมดอายุไม่น้อยกว่า ๓๐ วันเมื่อได้ยื่นคำขอหนังสือรับรองฉบับใหม่ภายในกำหนดเวลาตามวรรคหนึ่งแล้วให้ถือว่าการรับรองมีผลใช้ได้ต่อไปจนกว่าจะได้รับหนังสือรับรองฉบับใหม่ให้นำความในข้อ ๓, ๔, ๕, ๖, ๗, ๘, ๙ มาใช้บังคับกับการยื่นขอหนังสือรับรองฉบับใหม่โดยอนุโลมเว้นแต่กรมประมงเห็นควรยกเว้นวิธีการหรือหลักเกณฑ์ในข้อใดเพื่อความสะดวกในการขอหนังสือรับรองฉบับใหม่ข้อ๑๒ ผู้ได้รับหนังสือรับรองต้องปฏิบัติตามเงื่อนไขดังต่อไปนี้๑๒.๑ดูแลรักษาเรือประมงให้เป็นไปตามมาตรฐานด้านสุขอนามัยในเรือประมง๑๒.๒ยินยอมให้ผู้ตรวจสอบประเมินเข้าไปในเรือประมง สำหรับทำการตรวจติดตาม ประเมินผล เพื่อรักษาไว้ซึ่งมาตรฐานของการรับรองตามประกาศนี้๑๒.๓อำนวยความสะดวกแก่ผู้ตรวจสอบประเมินในการติดตามตรวจสอบประเมินผล๑๒.๔ให้ข้อมูลและเอกสารเกี่ยวกับเรือประมงที่ได้รับหนังสือรับรองเมื่อผู้ตรวจสอบประเมินร้องขอ๑๒.๕ปฏิบัติตามคำแนะนำของผู้ตรวจสอบประเมิน๑๒.๖ให้นำเครื่องหมายหรือสัญลักษณ์ที่กรมประมงออกให้เพื่อแสดงว่าเรือผ่านการตรวจประเมินปิดไว้บริเวณด้านหน้าเก๋งเรือกรณีเรือไม่มีเก๋งให้ปิดไว้ในตำแหน่งที่เหมาะสมและสามารถมองเห็นได้ชัดเจนข้อ๑๓ เมื่อผู้ตรวจสอบประเมินตรวจพบว่าผู้ได้รับหนังสือรับรองมิได้ปฏิบัติตามเกณฑ์มาตรฐานด้านสุขอนามัยในเรือประมงแนบท้ายประกาศนี้ให้มีหนังสือแจ้งเตือนผู้นั้นให้ปรับปรุงแก้ไขให้ถูกต้องโดยกำหนดระยะเวลาในการปรับปรุงแก้ไขตามที่เห็นสมควรก็ได้กรณีผู้ได้รับหนังสือรับรองไม่ปรับปรุงแก้ไขหรือปรับปรุงไม่เป็นไปตามมาตรฐานภายในระยะเวลาที่กำหนดให้ผู้ตรวจสอบประเมินรายงานต่อผู้มีอำนาจลงนามเพื่อสั่งพักใช้หนังสือรับรองเป็นระยะเวลาไม่น้อยกว่า ๓๐ วันโดยให้ถือปฏิบัติตามพระราชบัญญัติวิธีปฏิบัติราชการทางปกครอง พ.ศ. ๒๕๓๙ข้อ๑๔ ให้ผู้ตรวจสอบประเมินรายงานต่อผู้มีอำนาจลงนามเพื่อสั่งเพิกถอนหนังสือรับรองในกรณีดังต่อไปนี้๑๔.๑ผู้ได้รับหนังสือรับรองเคยถูกพักใช้หนังสือรับรองมาแล้ว ๑ ครั้งและยังตรวจพบว่ามิได้ปฏิบัติตามเกณฑ์มาตรฐานด้านสุขอนามัยในเรือประมง๑๔.๒เมื่อเจ้าหน้าที่ตรวจพบภายหลังว่าเอกสารหลักฐานซึ่งผู้ได้รับหนังสือรับรองนำมายื่นตามประกาศนี้เป็นเอกสารปลอมทั้งนี้ให้ถือปฏิบัติตามพระราชบัญญัติวิธีปฏิบัติราชการทางปกครอง พ.ศ. ๒๕๓๙ข้อ๑๕ หลักเกณฑ์การประเมินเพื่อออกหนังสือรับรองเป็นไปตามเอกสารแนบท้ายประกาศนี้ข้อ๑๖ ในกรณีเรือประมงที่ยังไม่ได้รับใบอนุญาตทำการประมงพาณิชย์หรือมีใบอนุญาตแล้วแต่ไม่สามารถออกทำการประมงได้ให้ยกเว้นรายการตรวจประเมินตามแบบ สร.๒ ในข้อ ๓.๑, ๓.๒, ๓.๓, ๓.๔, ๓.๕, ๔.๑, ๔.๓, ๕.๒, ๕.๓, ๕.๔, ๕.๕, ๕.๖, ๕.๗และในกรณีเรือประมงมีเครื่องทำความเย็นให้ยกเว้นข้อ ๖.๒ ด้วย และให้ได้รับหนังสือรับรอง(สร. ๓ ฉบับชั่วคราว)ข้อ๑๗ เรือประมงที่ผ่านการตรวจประเมินโดยได้รับการยกเว้นรายการตรวจประเมินตามข้อ ๑๖ ต้องนำเรือมารับการตรวจประเมินอีกครั้งตามมาตรฐานนี้ภายในระยะเวลา๖๐ วัน หลังจากได้รับใบอนุญาตทำการประมง เพื่อให้ได้รับหนังสือรับรอง (สร.๓) กรณีที่ไม่สามารถออกทำการประมงได้ ต้องแจ้งว่ายังมิได้ออกทำการประมง ณสถานที่ที่เคยยื่นคำขอหนังสือรับรองมาตรฐานด้านสุขอนามัยในเรือประมงกรณีผลการตรวจประเมินไม่ผ่านให้นำความในข้อ๑๓ วรรคสอง มาใช้บังคับโดยอนุโลมข้อ๑๘[๑] ประกาศนี้ ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๑๔กรกฎาคม พ.ศ. ๒๕๖๐อดิศร พร้อมเทพอธิบดีกรมประมง[เอกสารแนบท้าย]๑. มาตรฐานด้านสุขอนามัยในเรือประมง๒. แบบคำขอหนังสือรับรองมาตรฐานด้านสุขอนามัยในเรือประมง(แบบ สร.๑)๓. แบบฟอร์มรายการตรวจประเมินสุขอนามัยในเรือประมง(แบบ สร.๒)๔. แบบประเมินมาตรฐานด้านสุขอนามัยในเรือประมง๕. หลักเกณฑ์การประเมินเพื่อออกหนังสือรับรอง๖. หนังสือรับรองมาตรฐานด้านสุขอนามัยในเรือประมง(Certificate of Sanitary Fishing Vessel) (แบบ สร.๓)(ดูข้อมูลจากภาพกฎหมาย)ภวรรณตรี/จัดทำ๒๑ กรกฎาคม๒๕๖๐ชวัลพร/ตรวจ๒๑ สิงหาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๘๒ ง/หน้า ๒๐/๑๗ กรกฎาคม ๒๕๖๐